เงินบาทแข็งค่า 33.25 บ./ดอลลาร์ จับตาเงินเฟ้อไทย-ตัวเลขจ้างงานสหรัฐฯ
ภาวะตลาดเงินบาทเปิด 33.25 บ./ดอลลาร์ แข็งค่าจากวานนี้ ตลาดจับตาตัวเลขเงินเฟ้อไทย-ตัวเลขจ้างงานสหรัฐฯ พร้อมต้องติดตามบอนด์ยีลด์ของสหรัฐฯ นักวิเคราะห์คาดว่าวันนี้เคลื่อนไหวในกรอบ 33.20 - 33.35 บาท/ดอลลาร์
6 ม.ค. 2565

นักบริหารเงินจากธนาคากรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.25บาท/ดอลลาร์ แข็งค่าจากเย็น วานนี้ที่ปิดตลาดที่ระดับ 33.29/31 บาท/ดอลลาร์
โดยเช้านี้เงินบาทแข็งค่าจากเย็นวาน วันนี้ก็ยังต้องติดตามสถานการณ์การแพร่ระบาดของไวรัสโควิด-19 ในประเทศ ที่ยอดผู้ติดเชื้อเริ่มกลับมาเพิ่มขึ้น รวมทั้งการเฝ้าระวังสายพันธุ์โอมิครอน รวมทั้งติดตามการรายงานอัตราเงินเฟ้อของไทยเดือน ธ.ค.64
ขณะที่ปัจจัยต่างประเทศ ต้องติดตามบอนด์ยีลด์ของสหรัฐ ที่หลังจากเปิดทำการในช่วงหยุดปีใหม่ก็พุ่งขึ้นมากพอสมควร และตัวเลขการจ้างงานภาคเอกชนเดือนธ.ค.ของสหรัฐ และรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC)
ด้านนักบริหารเงิน คาดว่า วันนี้เงินบาทจะเคลื่อนไหวในกรอบ 33.20 – 33.35 บาท/ดอลลาร์